### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 10. juni 2025 har vedtaget Magistratens foranstående indstilling af 3. juni 2025.

Socialistisk Folkepartis og Enhedslisten de Rød-Grønnes byrådsgrupper kunne ikke tiltræde indstillingen.

###

BESLUTNINGSFORSLAG FRA [adresse], KF, V, LA, DD, M OG ALT

Alle børn fortjener den bedst mulige start på livet. For nogle børn vil en god start være at blive passet længere tid hjemme af forældrene. Det kan tillige være, at omstændigheder i familien bevirker, at hverdagen hænger lidt bedre sammen, når barnet passes hjemme i en periode. Alle familier er unikke og har forskellige behov. Hvad der fungerer for en familie, er ikke nødvendigvis det rigtige for en anden. Det er nemlig forældrene, der typisk bedst kender barnets behov. Familier, uanset deres form, er en af grundstenene i vores samfund. Skal en familie fungere optimalt, må vi som myndighed sørge for at understøtte dem på bedst mulig vis. Det kan vi bl.a. gøre ved at give dem flere muligheder til at indrette deres liv, som de selv ønsker og føler behov for. Forslagsstillerne ønsker derfor, at [adresse], inden for dagtilbudslovens rammer, giver flere valgmuligheder til de aarhusianske forældre i forhold til børnepasning. Vi foreslår derfor at indføre tilskud til hjemmepasning af egne børn, op til 5-års alderen. Dagtilbudsloven giver i dag kommunerne mulighed for at understøtte pasning af egne børn hjemme ved at give forældrene tilskud til hjemmepasning. Dette har mange andre kommuner allerede benyttet, til glæde for de forældre, som har fået mere fleksibilitet gennem ordningen. I [adresse] tilbydes der imidlertid ikke tilskud til pasning af egne børn. Forslaget vil dermed give mere fleksibilitet og frihed for børnefamilier, hvilket understøtter Aarhus Kommunes ambition om at være en attraktiv by for børnefamilier at bosætte sig i. De lovgivningsmæssige rammer i dagtilbudsloven er allerede klare og stiller både rimelige og fornuftige betingelser. Forslagsstillerne frygter derfor ikke en uhensigtsmæssig brug af reglerne. Eksempelvis kan forældre kun få tilskud i op til 1 år pr barn og kun til maksimalt tre børn. Derudover stilles der tillige krav til den hjemmegående forælders danskkundskaber, så det enkelte barn ikke stilles dårligere, når det senere kommer i daginstitution eller skal starte i skole. Lovgivningen bevirker tillige, at kommunens tilskud maksimalt må udgøre 85 procent af den udgift, som kommunen ville have ved en plads i et dagtilbud. Forslagsstillerne ønsker at anvende denne mulighed fuldt ud, så pengene i størst mulige omfang følger barnet. Der vil herved kunne være en mulig økonomisk fordel for kommunen at lade forældrene passe deres barn hjemme, da de resterende midler vil kunne bruges på andre børn i institutionerne. Ordningen kan endda være med til at mindske presset på institutionspladserne i hele [adresse], som det blandt har været tilfældet i andre kommuner med tilsvarende ordning. Forslagsstillerne mener, at valgfrihed og tryghed går hånd i hånd ved dette forslag. Ved at give forældrene det frie valg kan der skabes sunde rammer om familielivet, hvilket øger trygheden for det enkelte barn. Forslagsstillerne mener [adresse] har en pligt i at understøtte det frie valg, tilbyde familierne flere muligheder til at indrette familielivet med og lade pengene følge de små medborgere.

Det indstilles derfor, at:

1) [adresse] vedtager, inden for dagtilbudslovens rammer, at udbetale tilskud ved pasning af egne børn i eget hjem og op til 5-års alderen.

2) [adresse] fastsætter tilskuddet til 85 % af kommunens udgift til en dagtilbudsplads i samme aldersgruppe via økonomisk omprioritering af ressourcerne i Magistratsafdelingen for Børn og Unge

3) De resterende 15 % beholdes decentralt til for eksempel fastholdelse af personale og andre tiltag, der forbedrer børnenes hverdag i daginstitutionen.

INDSTILLING FRA MAGISTRATSAFDELINGEN FOR BØRN OG UNGE

### Resume

Byrådet behandlede den 12. marts forslaget fra [adresse], KF, V, LA, DD, M og ALT om at indføre tilskud til hjemmepasning af eget barn.

Børn og Unge anslår, at en sådan ordning vil medføre nettomerudgifter på ca. 7,5 mio. kr. Størrelsesordenen på merudgiften vil dog afhænge af, hvorvidt de børn der udløser tilskud ellers ville have været i et kommunalt pasningstilbud. Da forslaget formodes at være udgifts-krævende, indstilles det, at forslaget indgår i arbejdet med budgettet for 2026, såfremt partierne fremsender budgetforslag herom.

Erfaringer fra andre kommuner viser, at ordningen primært benyttes af kvinder. Brugerne er generelt meget tilfredse, da ordningen giver fleksibilitet i hverdagen. Kommuner oplever ordningen som administrativt tung, især på grund af manuel sagsbehandling og begrænset systemunderstøttelse.

### Beslutningspunkter

Det indstilles:

At 1) byrådet tager til efterretning, at forslaget forventes at medføre merudgifter for [adresse], og at politiske prioriteringer med økonomiske konsekvenser sker i forbindelse med vedtagelsen af budgettet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 12-03-2025

Ebbe Sørensen: 11

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 12. marts 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: [adresse]

Ebbe Sørensen: 12

Fremsendes til [adresse] med bemærkning, at Magistraten i mødet den 3. juni 2025 anbefaler, at byrådet tiltræder Magistratsafdelingen for Børn og Unges indstilling af 21. maj 2025.